Il
relatôr speciâl pai dirits umans de ONU, Alfred-Maurice de Zayas,
al à inviât une letare ae ambassade spagnole di Gjinevre, ae
rapresentance de Spagne dentri de ONU e a altris organizazions
internazionâls là che si mostre preocupât pe persecuzion
judiziarie cuintri dai rapresentants politics i istituzionâi
catalans impegnâts intal procès sovranist e pes campagnis di
difamazion cuintri di lôr. Al ricuarde che la libertât di determinâ
il propri avignî e je fondamentâl par prevignî i conflits e che,
come che si à viodût intai câs dal Quebec e de Scozie, davuelzi un
referendum al è la maniere miôr par che la int e cjapi posizion e
par evitâ che si rivi al ûs de fuarce. Ta cheste logjiche si met a
disposizion des autoritâts spagnolis par discuti de situazion e dal
rispiet dai impegns internazionâi che ancje la Spagne e à in teme
di dirits umans.
Font:
VilaWeb,
16/02/17
mlt_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn oci_Latn unk